Lav et referat af nedenstående tekst:

Tekst:
- Er der nogen af jer, der ved, hvorfor det er en stor dag i morgen, spørger folkeskolelærer Camilla Holst, som underviser 5.a på Vesterkærets Skole i dansk. - På grund af, at der er valg, lyder det prompte fra eleverne. De har helt styr på folketingsvalget og statsministerkandidaterne, selvom at der er nogle år endnu til, at de selv skal til stemmeurnerne. Hvem er hvem? Blandt eleverne er der ingen tvivl om, hvem de tre statsministerkandidater er, og hvilket parti de hver især hører til. Men det er ikke i undervisningen, at de har lært om valgkampen. - Det er faktisk ikke så meget, vi gør i folketingsvalg i 5. klasse. Det er mere i de ældre klasser, fortæller Camilla Holst. Det afholder ikke børnene fra at følge med. Hvad er en statsminister? Hvad en jobbeskrivelse af en statsminister indeholder, har eleverne flere bud på. - En statsminister skal lede landet demokratisk, lyder det fra Oliver Rosendal Vaabengaard. Clement Dejligbjergs bud lyder: - En statsminister skal være klar til at tage store og svære beslutninger hurtigt. Godt råd fra en folkeskoleelev Oliver Rosendal Vaabengaard ved så meget om valg, at han giver et godt råd med til den kommende statsminister: - Ikk' udryd alle mink i landet. Det vil være en god start, vil jeg sige. Eller bare generelt dyr!

Referat:
Selvom der et par valg til, at eleverne i 5. klasse på Vesterkærets Skole skal stemme, så har de fuldstændig styr på folketingsvalget 2022.